શીર્ષક: એક પાકિસ્તાની અભિનેતા જે નેપાળમાં આવી હિંદુ 'પંડિત' બની ગયા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
હામિદ શેખ પંડિતની સાથે એક હિંદુ નેતા પણ બન્યા છે

આ ફિલ્મમાં હિંદુ પંડિતની ભૂમિકા પાકિસ્તાનના જાણીતા કલાકાર હામીદ શેખ અને મુસ્લિમ વ્યક્તિનું પાત્ર બૉલીવુડના કલાકાર ગુલશન ગ્રોવર ભજવી રહ્યા છે. 

હામીદ શેખ મૂળ બલૂચિસ્તાનના છે. તેઓ પીટીવી ક્વેટા સાથે જોડાયેલા હતા. 

તે ઉપરાંત ફિલ્મ 'મોર'માં તેમણે મુખ્ય ભૂમિકા કરી હતી. જ્યારે ફિલ્મ 'ખુદા કે લિયે'માં પણ તેમણે અગત્યની ભૂમિકા ભજવી હતી. 

તેમનું કહેવું છે કે એક કલાકાર તરીકે તેઓ એ દરેક પાત્ર ભજવવા માગે છે, જે તેમણે પહેલાં નથી ભજવ્યું. 

તેમણે જણાવ્યું હતું કે ફિલ્મ મોરથી પંડિતના પાત્રમાં જવા મારે બહુ વધુ મહેનત નથી કરવી પડી. 

એક કલાકાર તરીકે મારા કેટલાંક સંસ્મરણો છે, એ સિવાય અમારા પર બોલીવૂડ ફિલ્મ્સની બહુ જ ઊંડી અસર છે. મારા ઘણા એવા મિત્રો છે, જેઓ હિંદુ છે.

હામીદ શેખનું કહેવું છે કે તેમનો ઉછેર આંતર ધાર્મિક માહોલમાં થયો છે. જેથી આ પ્રકારનાં પાત્રો ભજવવામાં સરળતા રહે છે. 

તેઓ કહે છે કે, ક્વેટામાં મારા ઘરની એક તરફ હિંદુઓનું મંદિર છે, બીજી તરફ પારસીઓની કૉલોની અને ધાર્મિકસ્થળ છે. બાળપણમાં મેં આવું બધુ જોયું છે.

ફિલ્મનું પોસ્ટર

હામિદ શેખના જણાવ્યા અનુસાર 'ધ મેન ફ્રૉમ કાઠમંડુ'ની વાર્તા એક એવા મુસ્લિમ છોકરા પર કેન્દ્રિત છે, જે અમેરિકાથી નેપાળ આવીને પોતાના પિતાના વારસાને શોધવા પ્રયત્ન કરે છે. 

આ દરમિયાન તે એક મુસ્લિમ નેતાના હાથમાં આવી જાય છે, જે પાત્ર ગુલશન ગ્રોવર ભજવી રહ્યા છે. 

એ વ્યક્તિ આ છોકરાનો રાજકીય ઉપયોગ કરવા માગે છે પણ નિષ્ફળ જાય છે. 

હામીદ જણાવે છે કે એ દરમિયાન મારે એ મુસ્લિમ નેતા સાથે ઝપાઝપી થાય છે. હું ત્યાંનો એક હિંદુ નેતા છું, પંડિત છું અને ધર્મને કારણે મારી એક શાખ છે. 

આ ફિલ્મના ડિરેક્ટર પેમા નેપાળના છે. તેમના પૂર્વજો તિબેટથી નેપાળ આવેલાં. જ્યારે પેમાએ અમેરિકામાં જ શિક્ષણ લીધું અને હોલીવૂડમાં પોતાની ફિલ્મ કંપની રજિસ્ટર કરાવી દીધી. 

ગુલશન ગ્રોવર તેમના વિશે કહે છે કે આ ફિલ્મ પેમા ઢોંઢુપે પોતે લખી છે અને તેમના મિત્ર છે. 

તેમણે જણાવ્યું કે હું મારા કામને બહુ જ મહત્ત્વ આપું છું, તેના સાથેસાથે યારી-દોસ્તીને પણ મહત્ત્વ આપું છું. 

તેમણે કહ્યું, "પેમા મારો મિત્ર છે. આ ફિલ્મના શૂટિંગ માટે સમય નહોતો મળતો. સાથે જ દાઢી પણ રાખવાની હતી, અંતે બધું બરાબર થઈ ગયું."

ગુલશન એક મુસ્લિમ નેતાની ભૂમિકામાં છે

હામિદ શેખનું કહેવુ છે કે ગુલશન ગ્રોવર બહુ સારી વ્યક્તિ છે, તેમના...